CELEX: 32020R0288
Language: sl
Date: 2020-02-28 00:00:00
Title: Izvedbena uredba Komisije (EU) 2020/288 z dne 28. februarja 2020 o tristoenajsti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida

2.3.2020   
               
               
                  SL
               
               
                  Uradni list Evropske unije
               
               
                  L 61/1
               
            
         IZVEDBENA UREDBA KOMISIJE (EU) 2020/288
         z dne 28. februarja 2020
         o tristoenajsti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida (1), ter zlasti člena 7(1)(a) in člena 7a(1) Uredbe,
         ob upoštevanju naslednjega:
         
                     (1)
                  
                  
                     Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
                  
               
                     (2)
                  
                  
                     Odbor za sankcije Varnostnega sveta Združenih narodov je 23. februarja 2020 sklenil dodati dva vnosa na seznam oseb, skupin in subjektov, za katere velja zamrznitev sredstev in gospodarskih virov.
                  
               
                     (3)
                  
                  
                     Prilogo I k Uredbi (ES) št. 881/2002 bi bilo zato treba ustrezno spremeniti.
                  
               
                     (4)
                  
                  
                     Da se zagotovi učinkovitost ukrepov iz te uredbe, bi morala ta uredba začeti veljati takoj –
                  
               SPREJELA NASLEDNJO UREDBO:
         
            Člen 1
            Priloga I k Uredbi (ES) št. 881/2002 se spremeni v skladu s Prilogo k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 28. februarja 2020
            
               
                  Za Komisijo
               
               
                  V imenu predsednice
               
               
                  Vršilec generalnega direktorja
               
               
                  Generalni direktorat za finančno stabilnost, finančne storitve in unijo kapitalskih trgov
               
            
         
         
            (1)  UL L 139, 29.5.2002, str. 9.
      
      
         
            PRILOGA
            V Prilogi I k Uredbi (ES) št. 881/2002 se pod naslov „Pravne osebe, skupine in entitete“ dodata naslednja vnosa:
            
                        1.
                     
                     
                        „Islamska država v zahodnoafriški pokrajini (ISWAP) (tudi: (a) Islamska država Iraka in Levanta – zahodna Afrika (ISIL-WA); (b) Islamska država Iraka in Sirije – zahodna Afrika (ISIS-WA); (c) Islamska država Iraka in Sirije – zahodnoafriška pokrajina (ISISWAP); (d) Islamska država Iraka in Levanta – zahodna Afrika). Drugi podatki: povezana z Islamsko državo Iraka in Levanta (ki je na seznam uvrščena kot Al-Kaida v Iraku). Marca 2015 jo je ustanovil Abubakar Shekau. Frakcija skupine Jama'atu Ahlis Sunna Lidda'Awati Wal-Jihad (Boko Haram). Izvedla teroristične napade v Nigeriji. Datum določitve iz člena 7e(e): 23.2.2020.“
                     
                  
                        2.
                     
                     
                        „Islamska država na širšem območju Sahare (ISGS) (tudi: (a) Islamska država v Iraku in Siriji – širše območje Sahare (ISIS-GS); (b) Islamska država Iraka in Sirije – širše območje Sahare (ISIS-GS); (a) Islamska država Iraka in Levanta – širše območje Sahare (ISIL-GS); (d) Islamska država širšega območja Sahela; (e) ISIS na širšem območju Sahela; (f) ISIS na širšem območju Sahare; (g) ISIS v islamskem Sahelu). Drugi podatki: Maja 2015 jo je ustanovil Adnan Abu Walid al-Sahraoui. Povezana je z Islamsko državo Iraka in Levanta (ki je na seznam uvrščena kot Al-Kaida v Iraku). Frakcija skupine Al-Mourabitoun. Izvedla je teroristične napade v Maliju, Nigru in Burkini Faso. Datum določitve iz člena 7e(e): 23.2.2020.“